Държавен вестник, бр. 87, 2014 г., стр. 15

БРОЙ  87	
Д Ъ Р Ж А В Е Н  В Е С Т Н И К 	
СТР.  15  
є в сила, предвидена в алинея 1, тази 
Конвенция влиза в сила на датата на 
депозиране от тази държава на съответ­
ния инструмент.
Член 47
Изменения
(1) Тази Конвенция може да бъде изменяна 
по предложение на всяка държава членка.
(2) Генералният директор уведомява дър­
жавите членки за всяко предложение за 
изменение най-малко шест месеца преди 
внасянето му в Съвета за разглеждане 
и одобрение.
(3) Измененията на тази Конвенция, одобре­
ни в съответствие с алинея 2, подлежат 
на ратифициране, приемане или одо­
брение от държавите членки и влизат в 
сила съгласно процедурите, предвидени 
в член 46.
Член 48
Резерви
Не могат да се правят резерви по тази 
Конвенция.
Член 49
Преходни разпоредби
(1) С влизането в сила на тази Конвенция се 
прекратява действието на Спогодбата за 
сътрудничество при предотвратяването и 
борбата с трансграничната престъпност, 
подписана в Букурещ, Румъния, на 26 
май 1999 г.
(2) В деня на влизане в сила на тази Кон­
венция всички права, задължения и 
собственост на ИСЮЕ Центъра се прех­
върлят на ЦПЮЕ. 
(3) Наблюдателите на ИСЮЕ Центъра имат 
право да станат наблюдатели на ЦПЮЕ, 
като декларират официално намерението 
си пред генералния директор.
(4) Наблюдателите на ИСЮЕ Центъра, които 
желаят да станат оперативни партньори 
на ЦПЮЕ, кандидатстват за получава­
нето на такъв статут.
(5) Всички постоянни съветници към Съв­
местния комитет за сътрудничество на 
ИСЮЕ Центъра по силата на Спогодбата 
за ИСЮЕ имат право да станат наблю­
датели на ЦПЮЕ, като декларират офи­
циално намерението си пред генералния 
директор.
(6) Споразумението за седалището меж­
ду Румъния и Регионалния център на 
Инициативата за сътрудничество в 
Югоизточна Европа за борба с транс-
граничната престъпност, подписано 
в Букурещ, Румъния, на 2 октомври 
2000 г., остава в сила до влизането в сила 
на споразумението за седалище между 
ЦПЮЕ и държавата домакин, посочено 
в член 6, алинея 2.
Член 50
Уреждане на спорове
Спор относно тълкуването или прилагането 
на тази Конвенция, възникнал между две или 
повече държави членки или между държава 
членка и ЦПЮЕ, се разрешава от засегнатите 
страни чрез провеждането на взаимни консул­
тации и преговори. В случай че консултациите 
и преговорите не дадат резултат в рамките на 
шест месеца, страните отнасят спора до Съвета 
за разглеждане и предприемане на подходящи 
действия.
Член 51
Оттегляне
(1) Всяка държава членка може да се оттегли 
от тази Конвенция по всяко време чрез 
писмено уведомление до Секретариата 
на ЦПЮЕ и Депозитаря, който след 
това изпраща заверено копие от това 
уведомление до всяка държава членка.
(2) Оттеглянето влиза в сила три месеца 
след датата на получаване на уведомле­
нието от Депозитаря. Съществуващите 
или неприключени към момента на 
оттеглянето дейности или производства 
се приключват в съответствие с разпо­
редбите на тази Конвенция.
(3) По отношение на финансовите задълже­
ния оттеглянето влиза в сила в края на 
финансовата година, в която е изпратено 
уведомлението.
(4) Държавата членка, която се оттегли, 
продължава да спазва разпоредбите на 
тази Конвенция по отношение на защи­
тата на данни, обменяни по реда на тази 
Конвенция.
Член 52
Депозитар
(1) Правителството на Румъния действа като 
Депозитар на тази Конвенция.
(2) Депозитарят изпраща заверено ко­
пие от оригинала до Секретариата
на Организацията на обединените
нации за регистриране и публикуване 
в съответствие с член 102 от Устава
на Организацията на обединените нации.
Оригиналът на тази Конвенция в единствен 
екземпляр на английски език се съхранява от 
Депозитаря, който изпраща заверено копие до 
всяка държава членка.
В уверение на горното долуподписаните, 
надлежно упълномощени от съответните пра­
вителства, подписаха тази Конвенция.
Подписана в Букурещ на 9 декември 2009 г.
6915